text: [{"text_idx": "#000002", "text": "Ta\u00f0 er bert einafer\u00f0 hent, at try\u0301 \u00e6ttarli\u00f0 hava veri\u00f0 umbo\u00f0a\u00f0 i\u0301 Champions League finaluni."}, {"text_idx": "#000004", "text": "Hugskoti\u00f0 til Champions League ella Europa Cup fyri meistarali\u00f0, sum kappingin kalla\u00f0ist, eiga fronsku bla\u00f0menninir hja\u0301 L\u2019E\u0301quipe, Jacques Ferran og Gabriel Hanot. Ta\u00f0 var serliga dysturin a\u0301 Molyneux leikv\u00f8llinum, har Wolves vann 3-2 a\u0301 ungarska Budapest Honve\u0301d FC eftir at hava veri\u00f0 afturu\u0301r 0-2, sum fekk fronsku bla\u00f0menninir upp u\u0301r sto\u0301linum saman vi\u00f0 eysturri\u0301kska venjarau\u0301rm\u00e6linginum Willy Meisl, ta\u0301 felagsstjo\u0301rin hja\u0301 Wolves, Stan Cullis, og ensku fj\u00f8lmi\u00f0larnir sky\u0301rdu Wolves til \u201dHeimsmeistara\u201d. Vi\u00f0urkendu bla\u00f0menninir og eysturri\u0301karin Willy Meisl vo\u0301ru ru\u0301kandi o\u0301samdir. Fa\u0301ar dagar seinni hev\u00f0i franska bla\u00f0i\u00f0, L\u2019E\u0301quipe, eitt uppskot um eina europeiska kapping, so ta\u00f0 kundi pro\u0301gvast, hvat li\u00f0 nu\u0301 veruliga var best i\u0301 Europa."}, {"text_idx": "#000005", "text": "Tann 13. juni 1956 vann spanska Real Madrid 4-3 a\u0301 franska Stade de Reims i\u0301 allarfyrstu europeisku finaluni, sum var\u00f0 sp\u00e6ld a\u0301 Parc des Princes i\u0301 Paris, har 38.239 a\u0301sko\u00f0arar so\u0301u dystin. Millum leikararnar a\u0301 spanska li\u00f0num var Marcos Alonso Imaz ella Marquitos, sum hann vanliga var\u00f0 ro\u0301ptur. Hann vann eisini Europa Cup fyri meistarali\u00f0 i\u0301 1957, 1958, 1959 og 1960, men tapti finaluna i\u0301 1962."}, {"text_idx": "#000009", "text": "Sp\u00e6ldi landsli\u00f0sfo\u0301tbo\u0301lt i\u0301 26 a\u0301r og 82 dagar"}]